Lars Enarsonin opetusta
JERUSALEMIN MUUREILLA -SPECIAL Huuto Siionin puolesta
Shalom ja tervetuloa ohjelmaamme!
Aiheenamme on Jerusalemin muureilla vartioiminen.
Luetaan Jesaja 62:6-7: -
"Sinun muureillesi, Jerusalem, minä asetan vartijat; -
älkööt he milloinkaan vaietko, ei päivällä eikä yöllä."
"Te, jotka huudatte Herraa, älkää suoko itsellenne lepoa!" (KR -92.)
"Älkää antako hänelle lepoa, -
ennenkuin hän on asettanut ennallensa Jerusalemin, -
tehnyt sen ylistykseksi maassa."
Kutsumme on olla vartijoina Jerusalemin muureilla, -
kunnes Jumala asettaa sen ennalleen ylistyslauluksi maailmassa.
Jesaja 52:8:ssa sanotaan: "Kuule! Vartijasi korottavat äänensä, -
kaikki he riemuitsevat, sillä he näkevät silmästä silmään, -
kuinka Herra palajaa Siioniin."
Valtava lupaus - saamme nähdä Herran palaavan Siionin.
Olemme saaneet viimeisen sadan vuoden ajan nähdä, -
miten Herra asettaa Jerusalemia ennalleen Sanansa mukaan.
Herra on alkanut tuoda kansaansa takaisin.
Ensimmäistä kertaa 2000 vuoteen juutalaisilla on jälleen valtio.
1948 oli valtava hetki, kun Israelista tuli taas valtio.
Samana vuonna Jerusalem kuitenkin jaettiin.
Raamatun aikainen Jerusalem jäi Israelin rajojen ulkopuolelle.
Vuonna 1967, 19 vuotta myöhemmin, -
käytiin kuuluisa Kuuden päivän sota.
Tuolloin juutalaiset saivat koko Jerusalemin -
ensimmäistä kertaa Raamatun aikojen jälkeen.
Se oli valtavan tärkeä tapahtuma.
Jeesus puhuu Luukkaan evankeliumissa Jerusalemista.
Hän ennustaa Luuk. 21:23:ssa Jerusalemin tuhon, -
joka tapahtui 40 vuotta myöhemmin.
"Voi raskaita ja imettäväisiä niinä päivinä!
Sillä suuri hätä on oleva maan päällä -
ja viha tätä kansaa vastaan; ja he kaatuvat miekan terään, -
heidät viedään vangeiksi kaikkien kansojen sekaan..."
Juuri näin tapahtui.
"...ja Jerusalem on oleva pakanain tallattavana, -
kunnes pakanain ajat täyttyvät."
Jeesus itse kutsui Jerusalemia miehitetyksi kaupungiksi, -
koska sitä tallasi vieras valta.
Miehitys kuitenkin loppuu, kun pakanain ajat täyttyvät.
Silloin Jerusalem asetetaan ennalleen.
Kun juutalaiset saivat koko Jerusalemin 1967 -
ensimmäistä kertaa 2000 vuoteen, -
monet sananjulistajat innostuivat.
He sanoivat Jeesuksen palaavan milloin tahansa.
Asia ei ole kuitenkaan niin, -
koska Israelin hallitus luovutti Jerusalemin tärkeimmän paikan, -
Temppelivuoren, takaisin muslimijohtajille.
Temppelivuorta hallitsee edelleenkin -
Waqf-niminen Jordaniasta peräisin oleva muslimineuvosto.
Temppelivuori on maailman pyhin paikka.
Sinne Jumala perustaa valtaistuimensa.
Luetaan Hesekiel 43:1-2: "Sitten hän kuljetti minut portille -
sille portille, joka antoi itää kohden.
Ja katso: Israelin Jumalan kunnia tuli idästä päin.
Sen kohina oli niinkuin paljojen vetten kohina..."
Uskon, että tässä kuvataan Messiaan kirkkautta, -
kun hän saapuu Öljymäelle, joka sijaitsee Temppelivuorelta itään.
"Sen kohina oli niinkuin paljojen vetten kohina, -
ja maa kirkastui hänen kunniastansa."
Antikristus tuhoutuu Messiaan ilmestymisen kirkkaudessa.
Hes. 43:4-5:"Ja Herran kunnia kulki temppeliin sen portin kautta, -
jonka etupuoli oli itää kohden.
Ja henki nosti minut ja vei minut sisempään esipihaan.
Ja katso: Herran kunnia täytti temppelin.
Ja minä kuulin jonkun puhuttelevan minua temppelistä...
Se ääni sanoi minulle: -
'Ihmislapsi, tämä on minun valtaistuimeni sija -
ja minun jalkapohjaini sija, jossa minä tahdon asua -
israelilaisten keskellä iankaikkisesti."
Jeesus kutsuu Jerusalemia suuren kuninkaan kaupungiksi.
Tämän kuninkaan valtaistuin on Temppelivuorella.
Se on Siion, josta Daavid kirjoitti: -
"...pohjan puolella Siionin vuori, suuren kuninkaan kaupunki."
Daavidin kaupunki oli Temppelivuorelta etelään.
Siellä tehdään nykyään kaivauksia.
Temppeli rakennettiin Daavidin kaupungin rakentamisen jälkeen -
sen pohjoispuolelle Siionin vuorelle.
Saamme nähdä, miten sinne palaa Herran kirkkaus.
Tehtävämme on rukoilla, että Jerusalem asetetaan ennalleen -
ja että juutalaiset saavat Temppelivuoren hallintaansa.
Jeesus mainitsee mielenkiintoisen profetian Matteus 23:ssa.
Samalla hän ojentaa Jerusalemin johtajia ja valittaa sen kohtaloa.
Matt. 23:37-38: "Jerusalem... sinä, joka tapat profeetat -
ja kivität ne, jotka ovat sinun tykösi lähetetyt, -
kuinka usein minä olenkaan tahtonut koota sinun lapsesi, -
niinkuin kana kokoaa poikansa siipiensä alle!
Mutta te ette ole tahtoneet.
Katso, 'teidän huoneenne on jäävä hyljätyksi'."
Kirkkaushan poistui temppelistä osittain Jeesuksen kuolinvuonna.
Jokavuotiset ihmeet lakkasivat tapahtumasta.
Sitten temppeli tuhoutui.
"Teidän huoneenne on jäävä hyljätyksi", mutta ei ainiaaksi.
Jeesus sanoi Jerusalemin johtajille: -
"Sillä minä sanon teille tästedes te ette näe minua, -
ennenkuin sanotte: -
'Siunattu olkoon hän, joka tulee Herran nimeen'."
Siinä Jeesus lainaa Messiaasta kertovaa Psalmia 118.
Se on niin kutsuttujen hallel-psalmien viimeinen, -
jolla Messias toivotetaan tervetulleeksi.
Otetaan esille Psalmi 118:22: -
"Se kivi, jonka rakentajat hylkäsivät, -
on tullut kulmakiveksi."
Kun juutalaisten johtajat hylkäsivät Jeesuksen, -
Psalmin 118 profetia toteutui apostolien julistuksen mukaan.
Hylätystä kivestä tuli kulmakivi.
Jae 23: "Herralta tämä on tullut; -
se on ihmeellistä meidän silmissämme.
Tämä on se päivä, jonka Herra on tehnyt... iloitkaamme siitä.
Oi Herra, auta, oi Herra, anna menestys!"
Hepreaksi se on "hoosianna".
Jeesusta tervehdittiin hoosianna-huudoin, -
kun hän ratsasti viimeistä kertaa Jerusalemiin.
Eräänä päivänä koko Jerusalem ottaa hänet samoin vastaan.
Siksi seuraavassa jakeessa lukee: -
"Siunattu olkoon hän, joka tulee Herran nimeen; -
me siunaamme teitä Herran huoneesta."
Juutalaiset toivottavat Messiaan tervetulleeksi -
"Herran huoneesta" eli Temppelivuorelta käsin.
Siksi tuosta paikasta kiistellään niin paljon.
Tällä hetkellähän juutalaiset eivät saa mennä -
Temppelivuorelle rukoilemaan edes huulillaan sanoja muovaten.
Tällä hetkellä siellä saavat rukoilla vain muslimit.
Mutta juuri sen paikan Jumala palauttaa juutalaisille.
Juuri sieltä Messias toivotetaan tervetulleeksi Jerusalemiin.
Rukoillaan siis Siionin ennalleen asettamista, -
että juutalaiset saisivat rukoilla pyhimmällä paikallaan, -
Jerusalemin Temppelivuorella.
Nyt sitä tallaavat, miehittävät, pakanat.
He estävät juutalaisia toteuttamasta profetiaa, -
jonka mukaan Messias toivotetaan sieltä käsin tervetulleeksi -
Psalmin 118 sanoin.
Katsotaan Psalmia 102, joka myös kertoo Messiaasta.
Se puhuu Siionin ennalleen asettamisen ajankohdasta.
Psalmi 102:13-14: "Mutta sinä, Herra, hallitset iankaikkisesti, -
sinun muistosi pysyy polvesta polveen."
"Sinä nouset ja armahdat Siionia." (RK-12)
Sitä meidän on huudettava Jumalalta.
Jae 14: "...sillä aika on tehdä sille laupeus -
ja määrähetki on tullut."
Uskomme hetken tulleen, -
jolloin Jumala palauttaa Temppelivuoren juutalaisille.
Näin he voivat sieltä käsin toivottaa Messiaan tervetulleeksi.
Siionin ennalleen asettamiselle on olemassa määrähetki.
Sana, jota käytetään Jes. 62:ssa -
Herraa öin ja päivin Siionin puolesta "huutavista" -
on nykyhepreaksi "sihteeri".
Sihteeri muistuttaa esimiestään kalenterin tapahtumista.
"Kahdelta olisi tapaaminen ja kolmelta hammaslääkäri."
Sihteeri on selvillä aikatalusta.
Herran kalenterissa lukee, milloin Siion asetetaan ennalleen.
Meidän tulee muistuttaa Herraa siitä, -
että hän on luvannut armahtaa Siionia.
Ennalleen asettaminen alkoi ihanasti vuonna 1948.
Theodor Herzl perusti siionismin 1897, 50 vuotta aiemmin.
Kello alkoi käydä Jerusalemin kohdalla.
50 vuoden kuluttua Israelista tuli jälleen valtio.
19 vuoden kuluttua juutalaiset saivat koko Jerusalemin, -
mutta Temppelivuori on yhä pakanoiden hallussa.
Siksi tuosta paikasta käydään hengellistä taistelua.
Huudetaan siis Jumalaa Siionin puolesta.
Jae 14 (RK-12): "Sinä nouset ja armahdat Siionia.
On aika tehdä sille laupeus, sillä määrähetki on tullut."
"Sillä sen kivet ovat sinun palvelijoillesi rakkaat, -
ja sen soraläjiä heidän on sääli."
Siioniin kuuluu myös Daavidin aikainen Jerusalem.
Siellä on armahdettu soraläjiä ja kiviä -
investoimalla kaivauksiin miljardeja.
Juutalaiset haluavat kaivaa esiin arkeologisia todisteita siitä, -
että he ovat ennenkin hallinneet Jerusalemia.
Elämme nyt profeetallisia aikoja, -
jolloin nämä kivet ovat juutalaisille rakkaita.
Jae 16: "Silloin pakanat pelkäävät Herran nimeä -
ja kaikki maan kuninkaat sinun kunniaasi, -
kun Herra rakentaa Siionin ja ilmestyy kunniassansa."
Loppu voidaan kääntää myös: -
"Kun Jumala asettaa Siionin ennalleen, -
silloin hän on ilmestyvä kirkkaudessaan."
Pietari sanoi Apt. 3:ssa Messiaasta: -
"Taivaan piti omistaman hänet niihin aikoihin asti, -
jolloin kaikki jälleen kohdallensa asetetaan, -
mistä Jumala on ikiajoista saakka -
puhunut pyhäin profeettainsa suun kautta."
Siion asetetaan ennalleen, -
jotta Herra voi ilmestyä kirkkaudessaan.
Siksi aloitamme nyt maailman- laajuisen rukouskampanjan.
Rukoilijoiden tehtävä olisi huutaa yötä päivää Herran puoleen, -
että Jumala palauttaisi taas Siionin juutalaisten haltuun.
Mitä siionismi on ilman Siionin vuorta?
Haluamme myös vedota Israelin hallitukseen, -
että juutalaiset saisivat rukoilla Temppelivuorella.
Lain mukaan heillä on siihen oikeus, -
mutta pimeyden voimat vastustavat ajatusta -
Temppelivuorta hallussaan pitävien muslimien kautta.
Mutta Jumalalla on määrähetki, jolloin hän asettaa sen ennalleen.
Näin Messias voi ilmestyä kirkkaudessaan.
Daavid perusti Jerusalemin Israelin pääkaupungiksi.
Jumala lupasi hänelle perillisen, -
joka saisi istua hänen valtaistuimellaan iäti.
Daavidin poika on Jeesus.
Jeesus sanookin Raamatun lopussa Ilm. 22:16:ssa: -
"Minä, Jeesus, lähetin enkelini -
todistamaan näitä teille seurakunnissa.
Minä olen Daavidin juurivesa ja hänen suvustansa, -
se kirkas kointähti," joka luo toivoa uudesta päivästä.
Jae 20: "Hän, joka näitä todistaa, sanoo: -
'Totisesti, minä tulen pian'."
Me odotamme, että Daavidin juurivesa ja jälkeläinen -
saapuu taivaasta ja istuutuu hänen valtaistuimelleen.
Mutta tie täytyy valmistaa. Siion täytyy asettaa ennalleen.
Näin juutalaiset voivat toivottaa Messiaan tervetulleeksi sanoen: -
"Hoosianna! Siunattu olkoon hän, joka tulee Herran nimeen."
Luetaan Psalmista 132, mitä Daavid, Jumalan mielen mukainen mies, -
tunsi sydämessään Siionia kohtaan.
Psami 132:1-2 (KR -92): -
"Herra, muista Daavidia, muista, mitä hän sai kärsiä -
hän, joka vannoi Herralle valan, -
antoi Jaakobin Väkevälle lupauksen..."
Siksi Daavid joutui kärsimään paljon.
Rukous Jerusalemin ennalleen asettamisen puolesta on kärsimystä.
Itkien kylvävät saavat Raamatun mukaan riemuiten leikata.
Meidän täytyy huutaa ja itkeä Siionin nykytilaa, -
jotta Jumala asettaisi sen meidän aikanamme ennalleen.
Näin Daavid lupasi Jumalalle jakeessa 3: -
"'Minä en mene majaan, joka on minun kotini, -
enkä nouse vuoteeseeni, joka on minun leposijani, -
minä en suo silmilleni unta enkä silmäluomilleni lepoa, -
ennenkuin löydän sijan Herralle, asumuksen Jaakobin Väkevälle'.
Katso, me kuulimme sen olevan Efratassa, -
me löysimme sen Jaarin kedoilta. Menkäämme hänen asumukseensa, -
kumartukaamme hänen jalkainsa astinlaudan eteen.
Nouse, Herra, leposijaasi, sinä ja sinun väkevyytesi arkki.
Sinun pappisi olkoot puetut vanhurskaudella...
Palvelijasi Daavidin tähden älä torju pois voideltusi kasvoja.
Herra on vannonut Daavidille totisen valan...
'Sinun ruumiisi hedelmän minä asetan sinun valtaistuimellesi.
Jos sinun poikasi pitävät minun liittoni ja minun todistukseni...
niin saavat heidänkin poikansa -
istua sinun valtaistuimellasi iankaikkisesti.'
Jeshua on tuon lupauksen täyttänyt.
Hän sai kuninkaan arvon voidakseen istuutua Daavidin valtaistuimelle.
"Sillä Herra on valinnut Siionin, halunnut sen asunnoksensa: -
'Tämä on minun leposijani iankaikkisesti; -
tässä minä asun, sillä tänne on minun haluni ollut.'"
Mekin tarvitsemme Daavidin kiivautta Siionin puolesta, -
halua valmistaa Herralle lepopaikkaa.
Lopulta lupaus toteutuu, -
kun Jeesus palaa ja istuutuu isänsä Daavidin valtaistuimelle.
Siksi aloitamme kampanjan, -
jossa on tarkoitus huutaa Siionin puolesta.
Pyydetään, että Herra palauttaa Siionin juutalaisille, -
jotta Messias voisi palata.
On kaksi konkreettista asiaa, joihin voitte ryhtyä.
Voitte allekirjoittaa vetoomuksen, jossa anomme Israelin hallitusta -
sallimaan Temppelivuorella rukoilemisen.
Muslimien lisäksi kaikkien muidenkin, myös juutalaisten, -
on päästävä sinne rukoilemaan.
Allekirjoitettava vetoomus löytyy kotisivultamme.
Haluamme kerätä Herran avulla miljoonia allekirjoituksia, -
jotka annamme Israelin hallitukselle.
Juutalaisillahan olisi jo laillinen oikeus rukoilla Temppelivuorella.
Aiomme rohkaista hallitusta toimeenpanemaan tuon lain.
Kehotamme myös kaikkia katsojia -
tulemaan Jerusalemiin lehtimajanjuhlille 2015.
Siellä voimme yhdessä huutaa Herraa avuksi Siionille -
ja jättää vetoomuksen Israelin hallitukselle.
Rukoillaan asian puolesta.
Herra on jo alkanut palata Siioniin, -
mutta tärkein paikka on vielä saamatta.
Israel sai oman valtionsa 1948 ja koko Jerusalemin 1967.
Mutta Temppelivuori luovutettiin takaisin muslimeille.
Siksi juutalaiset eivät voi käytännössä rukoilla siellä, -
vaikka laillinen oikeus siihen on.
Poliisi ajaa juutalaiset pois Temppelivuorelta -
ottaen huomioon muslimit, jotka eivät halua sinne juutalaisia.
Rukoillaan päivittäin Siionin ennalleen asettamisen puolesta.
Kotisivumme ovat Jerusalemsmurar.se.
Siellä voit allekirjoittaa vetoomuksen.
Kerro asiasta tuntemillesi uskoville.
Muistakaa tulla lehtimajanjuhlille vuonna 2015 anomaan, -
että Herra asettaisi Siionin ennalleen.
Luen lopuksi Jeesukseen uskovan rabbin rukouksen.
Sen on kirjoittanut 1800-luvulla ja julkaissut 1887 -
messiaaninen rabbi Yechiel Tzvi Lichtenstein.
"Herra, käännä vihasi pois kaupungistasi Jerusalemista, -
pyhältä vuoreltasi, vanhurskaiden tekojesi mukaisesti.
Isämme ja Kuninkaamme, nosta lippu kansoille -
ja palauta Israel sen oikeaan kotimaahan.
Kokoa meidän neljältä ilmansuunnalta maahamme -
ja istuta meidän sen rajojen sisälle, perintöosamme vuorelle.
Vie meidät kaupunkiisi Siioniin riemuiten -
ja pyhään kaupunkiisi Jerusalemiin ikuisesti iloiten.
Rakenna se laupeudessasi, ja olkoon se oikealla paikallaan.
Aseta temppelisi ennalleen ja anna meidän iloita rukoushuoneessasi."
Mekin voimme rukoilla näin, jotta Jumala armahtaisi Siionia.
Jumala siunatkoon sinua, kun vartioit Jerusalemin muureilla.
Suomennos: Annamari Kortelainen